pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทำในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
วันศุกร์ที่ 22 ธันวาคม 2566
22/12/2566
'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทําในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
'นลินี ทวีสิน' เชื้อเชิญโปรดิวเซอร์หนังดังจาก Bollywood มาถ่ายทําในไทย ผลักดันอุตสาหกรรมภาพยนตร์ ดึงเม็ดเงินไหลเข้าประเทศ
วันนี้ (22 ธ.ค. 66) นางนลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายอะหมัด ข่าน (Ahmed Khan) ผู้กํากับภาพยนตร์ และนาย Vedant Bali หัวหน้าด้านธุรกิจของนักแสดงดังจากบอลลีวูด (Bollywood) นาย Akshay Kumar จากโรงถ่ายภาพยนตร์ Our’s ว่า ทางโรงถ่ายภาพยนตร์มีความสนใจที่จะมาถ่ายทําหนังภาพยนตร์เรื่อง Welcome to the Jungle ในประเทศไทย ในช่วงไตรมาสแรกของปี 2567 โดยทางผู้กํากับภาพยนตร์แจ้งว่าภาพยนตร์เรื่องนี้จะเป็น 1 ใน 5 ภาพยนตร์ฟอร์มยักษ์ของ Bollywood ในปี 2567 โดยในการถ่ายทําจะมีดาราชื่อดังจากบอลลีวูดกว่า 20 คนและเจ้าหน้าที่ที่เกี่ยวข้องอีกราว 200 คนเข้าร่วมการถ่ายทําในประเทศไทย ตนจึงเชื่อว่าจะเป็นโอกาสในการเสริมสร้าง Soft power ที่สําคัญของไทยทั้งในแง่ของวัฒนาธรรม อาหารการกิน และอัธยาศัยของคนไทยไปสู่สายตาชาวโลก รวมทั้งยังจะเป็นการกระตุ้นเศรษฐกิจ ดึงเงินเข้าสู่ประเทศ รวมถึงก่อให้เกิดการจ้างงานในพื้นที่อีกด้วย
นางนลินีฯ ให้ข้อมูลเพิ่มเติมว่าทางผู้กํากับภาพยนตร์ชาวอินเดียให้ความสนใจเกี่ยวกับแนวทางและมาตรการการสนับสนุนการถ่ายทําภาพยนตร์ต่างประเทศในประเทศไทย โดยเฉพาะการคืนเงิน (Cash rebate) และการสนับด้านโลจิสติกส์อื่น ๆ เช่น ค่าที่พัก ค่าการเดินทาง การเช่าสถานที่ และการขอใบอนุญาตถ่ายทําต่าง ๆ  ซึ่งตนและหน่วยงานที่เกี่ยวข้องได้แก่กรมการท่องเที่ยวและการท่องเที่ยวแห่งประเทศไทย (ททท.) ร่วมให้ข้อมูลว่าไทยมีมาตรการสนับสนุนหลายมาตรการ เช่น การคืนเงิน 15% สําหรับการถ่ายทําภาพยนตร์ต่างประเทศที่มีค่าใช้จ่ายในการทําจํานวน 50 ล้านบาทขึ้นไป และมีมาตรการเสริม ซึ่งสามารถเพิ่มเติมสูงสุดได้อีก 5% รวมทั้งหมดไม่เกิน 20% เช่น ภาพยนตร์ดังกล่าวมีเนื้อหาส่งเสริมการท่องเที่ยว ส่งเสริม Soft power ของไทย มีการถ่ายทําในเมืองรอง หรือว่ามีกระบวนการหลังถ่ายทํา (Post Production) ในไทย หรือสําหรับภาพยนตร์ที่มีค่าใช้จ่ายมากกว่า 150 ล้านบาทก็จะได้รับการคืนเงินร้อยละ 20 โดยอัตโนมัติ สําหรับการสนับสนุนด้านโลจิสติกส์อื่น ๆ นั้น ขอให้ทางผู้กํากับภาพยนตร์ส่งรายละเอียดที่เกี่ยวข้องทั้งหมด เพื่อที่หน่วยงานที่รับผิดชอบจะได้นําไปหารือและขอรับการสนับสนุนจากภาคเอกชนที่เกี่ยวข้องต่อไป นอกจากนี้ ทางกรมการท่องเที่ยวและ ททท. ยังพร้อมที่จะให้การสนับสนุนข้อมูลด้านสถานที่ถ่ายทําที่เหมาะสมรวมถึงการแนะนําผู้ประสานงานการถ่ายทําท้องถื่น (Local Coordinator) ที่มีประสบการณ์ถ่ายทําหนัง Bollywood
รัฐบาลไทยพร้อมที่จะสนับสนุนและดึงดูดการถ่ายทําภาพยนตร์ของต่างชาติในไทยเพิ่มเติม ซึ่งจะเป็นส่วนสําคัญในการทําให้ผู้ชมภาพยนตร์อยากจะเดินทางมาสัมผัสแหล่งท่องเที่ยวที่สวยงาน มาชมวัฒนธรรมที่เป็นเอกลักษณ์ รวมถึงมาชิมอาหารรสเด็ดในเมืองไทย โดยตนเชื่อมั่นว่าจากจุดเด่นเหล่านี้จะทําให้ไทยสามารถเป็นศูนย์กลางในการถ่ายทําภาพยนตร์ได้ นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เข้าร่วมงานสมัชชาสุขภาพแห่งชาติ ครั้งที่ 16 พ.ศ. 2566
วันศุกร์ที่ 22 ธันวาคม 2566
22/12/2566
ที่ปรึกษาฯ ดนัยณัฏฐ์ เข้าร่วมงานสมัชชาสุขภาพแห่งชาติ ครั้งที่ 16 พ.ศ. 2566
ที่ปรึกษาฯ ดนัยณัฏฐ์ เข้าร่วมงานสมัชชาสุขภาพแห่งชาติ ครั้งที่ 16 พ.ศ. 2566
วันที่ 21 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มอบหมายให้ นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมงานสมัชชาสุขภาพแห่งชาติ ครั้งที่ 16 พ.ศ. 2566 จัดโดย สํานักงานคณะกรรมการสุขภาพแห่งชาติ โดยมี นายภูมิธรรม เวชยชัย รองนายกรัฐมนตรี และประธานกรรมการสุขภาพแห่งชาติ เป็นประธานเปิดสมัชชาสุขภาพแห่งชาติครั้งที่ 16 พร้อมกล่าวปาฐกถาพิเศษ “สร้าง...ความเป็นธรรมด้านสุจภาพ สาน...อนาคตประเทศไทย” ณ โรงแรมเซ็นทรา บายเซ็นทาราศูนย์ราชการ คอนเวนชันเซ็นเตอร์ แจ้งวัฒนะ
ทั้งนี้ ตามพระราชบัญญัติสุขภาพแห่งชาติ พ.ศ. 2550 มาตรา 41 กําหนดให้คณะกรรมการสุขภาพแห่งชาติ จัดให้มีสมัชชาสุขภาพแห่งชาติ อย่างน้อยปีละ 1 ครั้ง เพื่อให้ประชาชนและหน่วยงานของรัฐเกิดกระบวนการร่วมแลกเปลี่ยนองค์ความรู้และเรียนรู้อย่างสมานฉันท์ นําไปสู่การเสนอแนะนโยบายสาธารณะเพื่อสุขภาพและมีส่วนร่วมขับเคลื่อนสังคมสุขภาวะร่วมกัน ซึ่งคณะกรรมการจัดสมัชชาสุขภาพแห่งชาติ ได้กําหนดจัดสมัชชาสุขภาพแห่งชาติ ครั้งที่ 16 พ.ศ. 2566 ระหว่างวันที่ 21-22 ธันวาคม 2566 ณ โรงแรมเซ็นทรา บายเซ็นทาราศูนย์ราชการ คอนเวนชันเซ็นเตอร์ แจ้งวัฒนะ ภายใต้ประเด็นหลัก “ความเป็นธรรมด้านสุขภาพ โอกาสและความหวังอนาคตประเทศไทย”
รัฐบาลไทย-ข่าวทำเนียบรัฐบาล- เห็นชอบมาตรการลดภาระค่าใช้จ่ายด้านพลังงานแก่ประชาชน
วันศุกร์ที่ 22 ธันวาคม 2566
22/12/2566
เห็นชอบมาตรการลดภาระค่าใช้จ่ายด้านพลังงานแก่ประชาชน
วันพฤหัสบดีที่ 21 ธันวาคม 2566
เห็นชอบมาตรการลดภาระค่าใช้จ่ายด้านพลังงานแก่ประชาชน
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี มีมติลดภาระค่าใช้จ่ายด้านพลังงานให้แก่ประชาชนโดยตรึงราคาน้ํามันดีเซล
ไม่ให้เกิน 30 บาท/ลิตร และตรึงราคาก๊าซหุงต้มไว้ที่ 423 บาท/ถังขนาด 15 กก. เป็นระยะเวลา 3 เดือน
มีผลตั้งแต่ 1 ม.ค. – 31 มี.ค.2567 ส่วนมาตรการลดภาระค่าไฟฟ้า
มีมติให้ปรับโครงสร้างราคาก๊าซธรรมชาติซึ่งในระหว่างนี้ให้การไฟฟ้าฝ่ายผลิตแห่งประเทศไทยรับภาระเงินคงค้
างสะสมและบริษัท ปตท. จํากัดมหาชน นําส่วนลดก๊าซธรรมชาติช่วงปลายปี 2564 มาช่วย
จะส่งผลให้ค่าไฟฟ้างวดเดือน ม.ค. – เม.ย.2567 ไม่เกิน 4.20 บาท/หน่วย กลุ่มผู้ใช้ไฟฟ้าไม่เกิน 300
หน่วย/เดือน ได้ค่าไฟในอัตรา 3.99 บาท/หน่วย ทั้งหมดนี้
เป็นมาตรการระยะสั้นระหว่างการปรับปรุงกฎหมายต่าง ๆ ให้ทันสมัยและประชาชนได้รับประโยชน์สูงสุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“คารม” ย้ำเตือนผู้ประกันตน และนายจ้าง ออกมาใช้สิทธิเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคม ในวันอาทิตย์ ที่ 24 ธันวาคม 2566
วันศุกร์ที่ 22 ธันวาคม 2566
22/12/2566
“คารม” ย้ําเตือนผู้ประกันตน และนายจ้าง ออกมาใช้สิทธิเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคม ในวันอาทิตย์ ที่ 24 ธันวาคม 2566
“คารม” ย้ําเตือนผู้ประกันตน และนายจ้าง ออกมาใช้สิทธิเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคม ในวันอาทิตย์ ที่ 24 ธันวาคม 2566
วันนี้ (22 ธ.ค.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กระทรวงแรงงาน โดยสํานักงานประกันสังคม ย้ําเตือนผู้ประกันตน และนายจ้าง ออกมาใช้สิทธิเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคม ในวันอาทิตย์ ที่ 24 ธันวาคม 2566 เพื่อคัดสรรตัวแทนในการดูแลสิทธิประโยชน์ของผู้ประกันตน และบริหารกองทุนประกันสังคมให้มีเสถียรภาพ โดยผู้มีสิทธิจะสามารถเลือกผู้แทนฝ่ายนายจ้าง และผู้แทนฝ่ายผู้ประกันตน ฝ่ายละ 7 คน ซึ่งมาจากผู้ประกันตนมาตรา 33 มาตรา 39 มาตรา 40 และนายจ้างที่อยู่ในระบบประกันสังคม
นายคารม กล่าวว่า ผู้ประกันตน และนายจ้างสามารถใช้สิทธิเลือกตั้งได้ตั้งแต่เวลา 8.00 - 16.00 น. วันอาทิตย์ ที่ 24 ธันวาคม 2566 สามารถตรวจสอบรายชื่อผู้มีสิทธิเลือกตั้งผ่านเว็บไซต์ www.sso.go.th หรือ ณ ที่เลือกตั้ง (คูหา) โดยวันเลือกตั้งให้ยื่นหลักฐานแสดงตัวตน ได้แก่ บัตรประชาชน หรือ ใบขับขี่ หนังสือเดินทาง บัตรประจําตัวเจ้าหน้าที่รัฐ กรณีใช้บัตรอิเล็กทรอนิกส์ต้องเปิดผ่านแอปฯ Thai ID หรือ IDL หรือแอปฯ อื่นของรัฐ และให้ลงลายมือชื่อหรือพิมพ์ลายนิ้วมือในบัญชีรายชื่อ รับบัตรเลือกตั้ง ลงคะแนน แล้วหย่อนบัตรลงหีบด้วยตัวเอง
“สําหรับวิธีการลงคะแนนที่ถูกต้อง ฝ่ายนายจ้างและผู้ประกันตน มีสิทธิเลือกตัวแทนจากฝ่ายของตัวเอง จํานวน 7 คน โดยไม่สามารถเลือกข้ามฝ่ายกันได้ เขียนเลขอารบิกในช่องเขียนหมายเลขเท่านั้น และสามารถเขียนได้ไม่เกิน 7 หมายเลข สําหรับผู้มีสิทธิเลือกตั้งจําเป็นต้องจําหมายเลขของผู้สมัครตัวแทนฝ่ายของตัวเอง เพราะห้ามนําเอกสารเข้าไปในที่เลือกตั้ง ห้ามกากบาทเด็ดขาด มิเช่นนั้นจะกลายเป็นบัตรเสียทันที เชิญชวนผู้ประกันตน และนายจ้าง ออกมาใช้สิทธิเลือกคนที่มีศักยภาพ เป็นตัวแทนของผู้ประกันตนและนายจ้างเข้าไปบริหารบอร์ดประกันสังคมให้เป็นไปตามเจตนารมณ์ของการก่อตั้งกองทุนประกันสังคม เพื่อยกระดับชีวิตของผู้ประกันตนให้ดีขึ้นต่อไป” นายคารม ย้ํา
รัฐบาลไทย-ข่าวทำเนียบรัฐบาล-อนุมัติ 750 ล้านบาท เยียวยาแรงงานไทยจากอิสราเอล
วันศุกร์ที่ 22 ธันวาคม 2566
22/12/2566
อนุมัติ 750 ล้านบาท เยียวยาแรงงานไทยจากอิสราเอล
วันศุกร์ที่ 15 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติจัดสรรงบกลาง รายการเงินสํารองจ่ายเพื่อกรณีฉุกเฉินหรือจําเป็น ปี 2566 จํานวน 750
ล้านบาท ให้แก่โครงการเยียวยาแรงงานไทยจากสถานการณ์ความไม่สงบในอิสราเอล สําหรับกลุ่มเป้าหมาย
15,000 คน คนละ 50,000 บาท ประกอบด้วย แรงงานที่เดินทางไปทํางานและกลับไทยหลังวันที่ 7 ต.ค.2566
แรงงานที่เสียชีวิตจากสถานการณ์ความไม่สงบ แรงงานที่เดินทางไปทํางานและกลับก่อนวันที่ 7 ต.ค. โดยใช้
Re-entry Visa แต่ไม่สามารถเดินทางกลับไปทํางานที่อิสราเอลได้เนื่องจากถูกชะลอไว้ด้วยเหตุภัยสงคราม
แรงงานไทยที่คาดว่าจะเดินทางกลับเพิ่มเติมรวมถึงแรงงานที่ถูกจับเป็นตัวประกัน ระยะเวลาดําเนินการ ตั้งแต่
ธันวาคม 2566 – กันยายน 2567 หรือจนกว่าจะดําเนินการจ่ายเงินเยียวยาแล้วเสร็จ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กยศ. เผยได้อนุมัติเงินกู้นักศึกษาที่ยื่นในระบบทุกรายแล้ว หากรายใดยังตกค้างขอให้รีบดำเนินการในระบบ”
วันศุกร์ที่ 22 ธันวาคม 2566
22/12/2566
“กยศ. เผยได้อนุมัติเงินกู้นักศึกษาที่ยื่นในระบบทุกรายแล้ว หากรายใดยังตกค้างขอให้รีบดําเนินการในระบบ”
กยศ. เผยความคืบหน้ากรณีการอนุมัติเงินกู้ยืมให้แก่นักศึกษาของมหาวิทยาลัยแห่งหนึ่งในจังหวัดศรีสะเกษที่ติดปัญหาเกี่ยวกับการขอกู้ยืมเงินจากกองทุน ขณะนี้กองทุนได้อนุมัติเงินกู้ยืมให้แก่นักศึกษาทุกรายที่ยื่นคําขอกู้ยืมและแนบเอกสารในระบบถูกต้องครบถ้วนแล้ว
กองทุนเงินให้กู้ยืมเพื่อการศึกษา (กยศ.) เผยความคืบหน้ากรณีการอนุมัติเงินกู้ยืมให้แก่นักศึกษาของมหาวิทยาลัยแห่งหนึ่งในจังหวัดศรีสะเกษที่ติดปัญหาเกี่ยวกับการขอกู้ยืมเงินจากกองทุน ซึ่งขณะนี้กองทุนได้อนุมัติเงินกู้ยืมให้แก่นักศึกษาทุกรายที่ยื่นคําขอกู้ยืมและแนบเอกสารในระบบถูกต้องครบถ้วนแล้ว หากนักศึกษารายใดที่ยื่นคําขอกู้ค้างไว้ให้รีบดําเนินการแนบเอกสารเข้ามาในระบบ เพื่อกองทุนจะได้ดําเนินการอนุมัติต่อไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากกรณีที่มีข่าว นักศึกษาผู้กู้ยืมของมหาวิทยาลัยแห่งหนึ่งในจังหวัดศรีสะเกษหลายรายได้ร้องต่อสื่อมวลชนว่ายังไม่ได้รับการอนุมัติเงินกู้ยืมจากกองทุนนั้น ขณะนี้กองทุนได้อนุมัติเงินกู้ยืมให้แก่นักศึกษาทุกคนที่ยื่นเอกสารถูกต้องครบถ้วนแล้ว หากนักศึกษารายใดที่ยื่นคําขอกู้ค้างไว้ให้รีบดําเนินการแนบเอกสารเข้ามาในระบบ เพื่อกองทุนจะได้ดําเนินการอนุมัติต่อไป และจากที่กองทุนได้ออกมาชี้แจงข้อเท็จจริงกรณีที่เป็นข่าวมาอย่างต่อเนื่องยังพบว่าทุกรายได้รับอนุมัติการกู้ยืมเรียบร้อยแล้วและได้รับค่าครองชีพจนถึงปัจจุบัน แต่หากกองทุนตรวจสอบคุณสมบัตินักศึกษาแล้วพบว่ารายใดทํางานประจําอยู่แล้ว จะไม่สามารถให้กู้ยืมได้เพราะไม่ตรงตามคุณสมบัติของผู้มีสิทธิกู้
กองทุนขอยืนยันว่า กองทุนเป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลน ซึ่งผู้ที่มีคุณสมบัติครบตามที่กองทุนกําหนดจะได้รับสิทธิในการกู้ยืมทุกราย หากนักเรียน นักศึกษารายใดอยากเรียน ต้องได้โอกาสในการเรียนอย่างแน่นอนเพราะความยากจนจะไม่ใช่อุปสรรคของการเข้าถึงการศึกษาอีกต่อไป” ผู้จัดการกองทุนฯ กล่าวในที่สุด
รัฐบาลไทย-“โครงการ ปีใหม่ ทหารใหม่ โอกาสใหม่”
วันศุกร์ที่ 22 ธันวาคม 2566
“โครงการ ปีใหม่ ทหารใหม่ โอกาสใหม่”
ในวันอังคารที่ 26 ธันวาคม 2566 นี้ โดยในภูมิภาค ตามที่ แต่ละกองทัพกําหนด สําหรับ ส่วนกลางจะจัดขึ้นที่ ลานเอนกประสงค์ หน้าสํานักงานปลัดกระทรวงกลาโหม ถนนศรีสมาน อําเภอ ปากเกร็ดจังหวัดนนทบุรีตั้งแต่ 10.00 - 21.00 นาฬิกา
รายละเอียดการจัดงาน
นิทรรศการ ประชาสัมพันธ์สิทธิประโยชน์ในการสมัครใจเข้าเป็นทหาร การ ออกร้านสินค้าราคาถูก ส่วนไฮไลต์สําคัญจะเริ่มช่วงเวลา 17.00ไปถึง21.00น ซึ่งภายในงานดังกล่าว จะมีการจัดกิจกรรมต่างๆ อีกมากมาย ได้แก่ การบริการทางการแพทย์ การแจกยาสามัญประจําบ้าน การบริการตัดผม การฝึกอาชีพขั้นพื้นฐาน การเปิดร้านค้าเพื่อส่งเสริมรายได้ การจําหน่ายสินค้าและอาหารราคาถูก การแสดงศิลปวัฒนธรรม การแสดงและพูดคุยเพื่อแบ่งปันประสบการณ์ของพลทหารกองประจําการ อาทิ ต้าห์อู๋ พิทยา แซ่ฉั่ว หนึ่งในสมาชิกวง LAZ1 และ ร้อยโท สมบัติ บัญชาเมฆ หรือ “บัวขาว บัญชาเมฆ” ยอดมวยไทยคนดังแห่งยุค รวมทั้งนิทรรศการแสดงผลงานของกองทัพ การแสดงดนตรีจากวงดุริยางค์จากกองบัญชาการกองทัพไทย กองทัพบก กองทัพเรือ และกองทัพอากาศ ทั้งนี้ ยังมีอีกหลายๆ กิจกรรมที่น่าสนใจภายในงานดังกล่าวที่จะมอบเป็นของขวัญปีใหม่ 2567 ให้แก่ประชาชนอีกด้วยโดย รัฐมนตรีว่าการกระทรวงกลาโหม และผู้นําเหล่าทัพ จะร่วมเปิดงานช่วงเวลา 17.30 น. เป็นต้นไป
รัฐบาลไทย-ข่าวทำเนียบรัฐบาล-ยกเว้นวีซ่านักธุรกิจญี่ปุ่น เริ่ม 1 ม.ค.67 – 31 ธ.ค.69
วันศุกร์ที่ 22 ธันวาคม 2566
22/12/2566
ยกเว้นวีซ่านักธุรกิจญี่ปุ่น เริ่ม 1 ม.ค.67 – 31 ธ.ค.69
วันเสาร์ที่ 16 ธันวาคม 2566
ยกเว้นวีซ่านักธุรกิจญี่ปุ่น เริ่ม 1 ม.ค.67 – 31 ธ.ค.69
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติยกเว้นการตรวจลงตราให้แก่ผู้ถือหนังสือเดินทาง
หรือเอกสารใช้แทนหนังสือเดินทางสัญชาติญี่ปุ่น
ซึ่งเข้ามาในราชอาณาจักรไทยเป็นการชั่วคราวเพื่อติดต่อธุรกิจระยะสั้นเป็นกรณีพิเศษและให้อยู่ในราชอาณาจั
กรได้ไม่เกิน 30 วัน โดยมีผลตั้งแต่วันที่ 1 มกราคม 2567 – 31 ธันวาคม 2569
เพื่อส่งเสริมให้นักธุรกิจจากประเทศญี่ปุ่นเดินทางมาขยายความร่วมมือและดําเนินกิจกรรมทางเศรษฐกิจในไท
ยได้สะดวกมากยิ่งขึ้น
เนื่องจากประเทศญี่ปุ่นมีศักยภาพในอุตสาหกรรมที่รัฐบาลไทยมุ่งเป้าที่จะส่งเสริมหลายด้าน
การยกเว้นการตรวจลงตราในครั้งนี้จึงจะเป็นประโยชน์ต่อการพัฒนาด้านการค้าการลงทุน
และการดําเนินธุรกิจระหว่างทั้งสองประเทศ ซึ่งจะช่วยกระตุ้นเศรษฐกิจไทยในภาพรวม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติเรื่อง ขอสภาพิจารณาปัญหาลักลอบตัดไม้พะยูงและไม้หวงห้าม
วันศุกร์ที่ 22 ธันวาคม 2566
22/12/2566
อนุมัติเรื่อง ขอสภาพิจารณาปัญหาลักลอบตัดไม้พะยูงและไม้หวงห้าม
วันอาทิตย์ที่ 17 ธันวาคม 2566
อนุมัติเรื่อง ขอสภาพิจารณาปัญหาลักลอบตัดไม้พะยูงและไม้หวงห้าม
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติ เรื่อง ขอให้สภาผู้แทนราษฎรพิจารณาปัญหาการลักลอบตัดไม้พะยูงและไม้หวงห้ามอื่น
ในพื้นที่ของส่วนราชการทั่วประเทศ เนื่องจากไม้พะยูงและไม้มีค่า เช่น สัก ตะแบก ตะเคียน
เป็นพืชเศรษฐกิจของไทย
ควรส่งเสริมการปลูกเพื่อสร้างรายได้ให้กับเกษตรกรและประชาชนโดยให้มีการขึ้นทะเบียนการปลูกไม้กับภาครั
ฐ และควรสร้างแรงจูงใจให้คนที่มีที่ดินเป็นของตนเองปลูกเพื่อป้อนสู่ตลาด
แต่การปลูกต้นไม้เพื่อการพาณิชย์ต้องใช้เวลานานนับ 10 ปี
ระหว่างนั้นเจ้าของที่ดินไม่สามารถใช้ประโยชน์อย่างอื่นจากที่ดินได้
คณะรัฐมนตรีจึงมอบกระทรวงทรัพยากรธรรมชาติและสิ่งแวดล้อม
ศึกษาแนวทางที่เหมาะสมสรุปผลส่งสํานักเลขาธิการคณะรัฐมนตรีภายใน 30
วันเพื่อเสนอคณะรัฐมนตรีพิจารณาต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีพระราชทานเครื่องราชอิสริยาภรณ์ ประจำปี 2565 และประจำปี 2566
วันศุกร์ที่ 22 ธันวาคม 2566
พิธีพระราชทานเครื่องราชอิสริยาภรณ์ ประจําปี 2565 และประจําปี 2566
พิธีพระราชทานเครื่องราชอิสริยาภรณ์ ประจําปี 2565 และประจําปี 2566
วันนี้ (22 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานในพิธีพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์ อันมีเกียรติยศยิ่งมงกุฎไทย ชั้นสายสะพาย ประจําปี 2565 และประจําปี 2566 เบื้องหน้าพระบรมฉายาลักษณ์พระบาทสมเด็จพระเจ้าอยู่หัว โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยณคณะผู้บริหารกระทรวงและหน่วยงานในสังกัด เข้าร่วม ณ ห้อง NT Auditorium บริษัท โทรคมนาคมแห่งชาติ จํากัด (มหาชน)
................................................................
รัฐบาลไทย-ข่าวทำเนียบรัฐบาล-โฆษกรัฐบาล เผยค่ายรถยักษ์ใหญ่ของญี่ปุ่น 4 รายพร้อมลงทุนผลิตรถยนต์และรถกระบะไฟฟ้าในไทย ตอกย้ำศักยภาพไทยในฐานะผู้ผลิตอุตสาหกรรมยานยนต์สำคัญ
วันจันทร์ที่ 25 ธันวาคม 2566
25/12/2566
โฆษกรัฐบาล เผยค่ายรถยักษ์ใหญ่ของญี่ปุ่น 4 รายพร้อมลงทุนผลิตรถยนต์และรถกระบะไฟฟ้าในไทย ตอกย้ําศักยภาพไทยในฐานะผู้ผลิตอุตสาหกรรมยานยนต์สําคัญ
และถือเป็นความสําเร็จด้านนโยบายสนับสนุนการลงทุนในประเทศของไทย
วันนี้ (25 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีวิสัยทัศน์และนโยบายให้ความสําคัญกับการสนับสนุนอุตสาหกรรมยานยนต์ไทย-ญี่ปุ่น รวมทั้ง ร่วมมือกับบริษัทผู้ผลิตรถยนต์จากประเทศญี่ปุ่น สนับสนุนการเปลี่ยนผ่านจากรถยนต์เครื่องสันดาปเป็นรถยนต์ไฟฟ้า รวมทั้งสนับสนุนให้เกิดการขยายการลงทุนในไทย และขับเคลื่อนให้ไทยเป็นฐานผลิตยานยนต์ไฟฟ้าหลักในภูมิภาคอาเซียน
โฆษกประจําสํานักนายกรัฐมนตรี กล่าวว่า นายกรัฐมนตรีได้หารือกับบริษัทยักษ์ใหญ่ผู้ผลิตรถยนต์จากประเทศญี่ปุ่น 7 ราย ครั้งเดินทางร่วมการประชุม ASEAN-Japan ระหว่างวันที่ 14-18 ธันวาคม 2566 โดยจากการหารืออย่างถ้อยทีถ้อยอาศัย ระหว่างนายกฯ และบริษัทยานยนต์นี้ ทําให้ คณะกรรมการส่งเสริมการลงทุน (Thailand Board of Investment (BOI) ได้ข้อสรุปว่าภายในระยะเวลา 5 ปี จะมีบริษัทผู้ผลิตรถยนต์จากประเทศญี่ปุ่น 4 รายที่พร้อมขยายการลงทุนสําหรับการผลิตรถยนต์ไฟฟ้าในประเทศไทยด้วยมูลค่าการลงทุนประมาณ 1.5 แสนล้านบาท ได้แก่ โตโยต้า 5 หมื่นล้านบาท ฮอนด้า 5 หมื่นล้านบาท อีซูซุ 3 หมื่นล้านบาท และมิตซูบิชิ 2 หมื่นล้านบาท ทั้งนี้ บางบริษัทให้ความเห็นว่าจะเริ่มดําเนินการผลิตรถกระบะไฟฟ้าในช่วง 2 – 3 ปีข้างหน้า
โดยกลุ่มบริษัทผู้ผลิตรถยนต์จากประเทศญี่ปุ่นทั้ง 7 ราย ยืนยันใช้ไทยเป็นฐานการผลิตหลักในภูมิภาค พร้อมสนับสนุนนโยบายของรัฐบาลไทย ซึ่งเป็นไปตามแนวทางของรัฐบาลไทยที่จะสนับสนุนค่ายรถยนต์ญี่ปุ่นให้สามารถเปลี่ยนผ่านไปสู่เทคโนโลยียานยนต์สมัยใหม่ ลดการปล่อยคาร์บอน ใช้พลังงาน EV และไฮโดรเจน ทั้งนี้ กลุ่มบริษัทผู้ผลิตรถยนต์จากประเทศญี่ปุ่นยังได้นําเสนอโมเดลของการสับเปลี่ยนแบตเตอรี่ (Swapping) สําหรับรถเชิงพาณิชย์ ซึ่งไทยพร้อมส่งเสริมสภาพแวดล้อมการลงทุนให้กับผู้ลงทุนจากประเทศญี่ปุ่น โดยจะดําเนินการออกมาตรการยกเว้นวีซ่าให้นักธุรกิจญี่ปุ่นที่เดินทางมาเยือนประเทศไทยเพื่อติดต่อธุรกิจระยะสั้น
“นายกรัฐมนตรีย้ําว่าบริษัทผู้ผลิตรถยนต์จากประเทศญี่ปุ่นมีส่วนสําคัญในการพัฒนาและส่งเสริมอุตสาหกรรมยานยนต์ไฟฟ้าในไทยให้เป็นผู้นําด้านการผลิตรถยนต์ไฟฟ้าในระดับภูมิภาคอาเซียน ไทยจึงพร้อมสนับสนุน และร่วมมือกับบริษัทผู้ผลิตรถยนต์จากญี่ปุ่นที่ต้องการขยายการลงทุนเพิ่มเติมในประเทศไทย เพื่อเสริมสร้างโอกาสทางเศรษฐกิจด้านอุตสาหกรรมยานยนต์ไฟฟ้าของทั้งสองประเทศ ก้าวข้ามผ่านช่วงเวลาเปลี่ยนผ่านที่สําคัญนี้สู่ความสําเร็จ และประโยชน์ร่วมกันของทั้งสองประเทศ” นายชัย กล่าว
รัฐบาลไทย-ข่าวทำเนียบรัฐบาล-"สุรพงษ์” มอบนโยบายเร่งดูแลอำนวยความสะดวกพี่น้องประชาชนที่เดินทางโดยรถไฟเส้นทางสายใต้ หลังเกิดเหตุน้ำท่วมทางรถไฟช่วงระหว่างสถานีมะรือโบ - ตันหยงมัส จังหวัดนราธิวาส
วันจันทร์ที่ 25 ธันวาคม 2566
"สุรพงษ์” มอบนโยบายเร่งดูแลอํานวยความสะดวกพี่น้องประชาชนที่เดินทางโดยรถไฟเส้นทางสายใต้ หลังเกิดเหตุน้ําท่วมทางรถไฟช่วงระหว่างสถานีมะรือโบ - ตันหยงมัส จังหวัดนราธิวาส
...
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย เปิดเผยว่า ตามที่เกิดสถานการณ์ฝนตกหนักในพื้นที่ภาคใต้ ทําให้เกิดน้ําท่วมเฉียบพลันในจังหวัดนราธิวาส เป็นเหตุให้มีมวลน้ําไหลเข้าท่วมทางรถไฟระหว่างสถานีมะรือโบ - ตันหยงมัส อําเภอระแงะ จังหวัดนราธิวาส จนทําให้ทางบางส่วนได้รับความเสียหาย และขบวนรถไม่สามารถผ่านได้ การรถไฟฯ จึงได้ประกาศปิดเส้นทางช่วงระหว่าง สถานีมะรือโบ – ตันหยงมัส เพื่อความปลอดภัยในด้านการเดินรถ
ขณะเดียวกัน นายสุรพงษ์ ปิยะโชติ รัฐมนตรีช่วยว่าการกระทรวงคมนาคม มอบนโยบายให้การรถไฟฯ เร่งดูแลอํานวยความสะดวกแก่ผู้โดยสาร และให้ติดตามสถานการณ์อย่างใกล้ชิด โดยหากระดับน้ําลดลงแล้วให้เร่งดําเนินการซ่อมปรับปรุงสภาพทางเพื่อเปิดการเดินรถได้ตามปกติโดยเร็ว ซึ่งนายนิรุฒ มณีพันธ์ ผู้ว่าการรถไฟแห่งประเทศไทย จึงสั่งการให้เจ้าหน้าที่เกี่ยวข้องเร่งดําเนินการจัดรถยนต์อํานวยความสะดวกขนถ่ายผู้โดยสารให้เดินทางต่อไปยังจุดหมายปลายทางได้อย่างปลอดภัย
นอกจากนี้ การรถไฟฯ แจ้งปรับเปลี่ยนสถานีต้นทางปลายทางของขบวนรถในเส้นทางสายใต้ จํานวน 12 ขบวน และงดเดินขบวนรถ 2 ขบวน ตั้งแต่วันที่ 25 ธันวาคม 2566 เป็นการชั่วคราว จนกว่าจะมีคําสั่งเปลี่ยนแปลง
นายเอกรัชกล่าวเพิ่มเติมว่า ในช่วงฝนตกหนักทางภาคใต้ ผู้ว่าการรถไฟฯ ยังได้กําชับให้เจ้าหน้าที่ผู้เกี่ยวข้องติดตามสถานการณ์น้ําและปริมาณฝนตกอย่างใกล้ชิด โดยให้ฝ่ายการช่างโยธา และนายสถานีในพื้นที่ได้เฝ้าระวังประเมินและแก้ไขสถานการณ์อย่างเหมาะสม ตลอดจนให้จัดเตรียมกําลังเจ้าหน้าที่ มาตรการด้านความปลอดภัย อํานวยความสะดวกและดูแลความปลอดภัยในการเดินทางแก่ผู้โดยสารให้ได้รับผลกระทบน้อยที่สุด
สําหรับประชาชนที่ซื้อตั๋วโดยสารไว้ล่วงหน้าในเส้นทางที่ได้รับผลกระทบจากน้ําท่วม หากไม่ประสงค์เดินทางสามารถติดต่อขอคืนเงินค่าตั๋วโดยสารได้เต็มจํานวน ที่สถานีรถไฟทุกแห่งทั่วประเทศ หรือสามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง พร้อมทั้ง ขอให้ผู้โดยสารที่ต้องการเดินทางกรุณาตรวจสอบรายละเอียดอีกครั้งก่อนเดินทาง ซึ่งการรถไฟฯ ต้องขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-ตั้ง 4 อนุกรรมการ แก้ปัญหาที่ดินทำกิน-หนี้สิน-ฟื้นฟูอาชีพ ช่วยเกษตรกร
วันจันทร์ที่ 25 ธันวาคม 2566
25/12/2566
ตั้ง 4 อนุกรรมการ แก้ปัญหาที่ดินทํากิน-หนี้สิน-ฟื้นฟูอาชีพ ช่วยเกษตรกร
วันเสาร์ที่ 23 ธันวาคม 2566
ตั้ง 4 อนุกรรมการ แก้ปัญหาที่ดินทํากิน-หนี้สิน-ฟื้นฟูอาชีพ ช่วยเกษตรกร
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าแก้ปัญหาที่ดินและหนี้สินให้แก่เกษตรกรร่วมกับสภาเครือข่ายประชาชนภาคอีสาน
และสภาประชาชน 4 ภาค โดยแต่งตั้งคณะอนุกรรมการ 4 คณะ ได้แก่
คณะอนุกรรมการแก้ไขปัญหาที่ดินและป่าไม้ คณะอนุกรรมการแก้ไขปัญหาหนี้สินของเกษตรกร
คณะอนุกรรมการส่งเสริมและฟื้นฟูอาชีพภาคเกษตร และ คณะอนุกรรมการแก้ไขปัญหาแหล่งน้ําทั้งระบบ
เพื่อพิจารณาและกําหนดมาตรการในการช่วยเหลือเกษตรกรแก้ไขปัญหาที่ดินทํากิน ปัญหาหนี้สิน
และการฟื้นฟูอาชีพอย่างเหมาะสม โดยบูรณาการกับหน่วยงานอื่น เช่น กองทุนหมู่บ้าน
และลงลึกในรายละเอียด เช่น
จํานวนเกษตรกรที่เป็นหนี้พร้อมแบ่งกลุ่มมูลค่าหนี้เพื่อกําหนดมาตรการให้ตรงเป้าหมาย
แก้ปัญหาได้อย่างเป็นรูปธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยจับมือ ธปท.กระตุ้นเศรษฐกิจหาดใหญ่หนุนนักท่องเที่ยวต่างชาติใช้จ่ายผ่าน “QR Cross Border Payment”
วันจันทร์ที่ 25 ธันวาคม 2566
25/12/2566
กรุงไทยจับมือ ธปท.กระตุ้นเศรษฐกิจหาดใหญ่หนุนนักท่องเที่ยวต่างชาติใช้จ่ายผ่าน “QR Cross Border Payment”
ธ.กรุงไทย ร่วมกับ ธปท. ลงพื้นที่ตลาดกิมหยงและตลาดกรีนเวย์ อ.หาดใหญ่ จ.สงขลา สร้างการรับรู้ให้ร้านค้าและสนับสนุนให้นักท่องเที่ยวต่างชาติใช้จ่ายผ่านบริการ QR Cross Border Payment อํานวยความสะดวกนักท่องเที่ยว สแกนชําระค่าสินค้าหรือบริการผ่าน QR Code
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นนํานวัตกรรมและเทคโนโลยีมาพัฒนาบริการทางการเงินที่ทันสมัย ตอบโจทย์ลูกค้าทุกกลุ่มในทุกมิติ ยกระดับชีวิตคนไทยให้ดีขึ้นทุกวัน ขับเคลื่อนสังคมและเศรษฐกิจให้เติบโตอย่างยั่งยืน ภายใต้แนวคิด “นวัตกรรมสร้างคุณค่า ตอบโจทย์ลูกค้าอย่างยั่งยืน” ล่าสุด ร่วมกับธนาคารแห่งประเทศไทย (ธปท.) พร้อมผู้บริหารนําโดย นางบุษกร ธีระปัญญาชัย ผู้อํานวยการอาวุโส ฝ่ายนโยบายระบบการชําระเงินและเทคโนโลยีทางการเงิน ธนาคารแห่งประเทศไทย และนายภีระพงศ์ บุญญา ผู้อํานวยการฝ่ายอาวุโส ผู้บริหารสํานักงานภาค ธนาคารกรุงไทย ลงพื้นที่ตลาดกิมหยงและตลาดกรีนเวย์ อ.หาดใหญ่ จ.สงขลา เพื่อสร้างการรับรู้ให้กับร้านค้าและสนับสนุนให้นักท่องเที่ยวต่างชาติใช้จ่ายผ่านบริการ QR Cross Border Payment อํานวยความสะดวกนักท่องเที่ยว สแกนชําระค่าสินค้าหรือบริการผ่าน QR Code ในร้านค้าถุงเงิน ผ่านโมบายแอปพลิเคชันธนาคารของประเทศนั้นๆ สะดวก รวดเร็ว และปลอดภัย ราวกับอยู่ในประเทศตัวเอง นอกจากนี้ ยังช่วยผู้ประกอบการร้านค้า สร้างโอกาสเพิ่มยอดขาย เพิ่มรายได้ กระตุ้นการใช้จ่ายในช่วงปลายปีของ อ.หาดใหญ่ จ.สงขลา
บริการ QR Cross Border Payment เป็นความร่วมมือของธนาคารกรุงไทยกับธนาคารแห่งประเทศไทย ในการเชื่อมโยงระบบการชําระเงินผ่าน QR Code กับร้านค้าถุงเงิน อัตราแลกเปลี่ยนดี ฟรีค่าธรรมเนียม และสนับสนุนนโยบายลดการใช้เงินสด ตอบโจทย์วิถีชีวิตในยุคดิจิทัล ปัจจุบันรองรับแอปพลิเคชันธนาคารจาก 6 ประเทศ ประกอบด้วย มาเลเซีย สิงคโปร์ เวียดนาม อินโดนีเซีย กัมพูชา ฮ่องกง และยังมีแผนต่อยอดไปยังประเทศอื่นๆ เช่น สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา และอินเดีย เป็นต้น
สําหรับร้านค้าที่สนใจสมัครเข้าร่วมเป็นร้านค้าถุงเงิน ติดต่อได้ที่ธนาคารกรุงไทยทุกสาขาทั่วประเทศ สอบถามรายละเอียดเพิ่มเติมได้ที่ Krungthai Contact Center โทร 02-111-1111 หรือ https://krungthai.com/th/content/sme/smesolutions/tungngern
รัฐบาลไทย-ข่าวทำเนียบรัฐบาล-ชวนเที่ยว 10 วัดกลางกรุงและพิพิธภัณฑสถานแห่งชาติยามค่ำ ส่งท้ายปีเก่าต้อนรับปีใหม่
วันจันทร์ที่ 25 ธันวาคม 2566
25/12/2566
ชวนเที่ยว 10 วัดกลางกรุงและพิพิธภัณฑสถานแห่งชาติยามค่ํา ส่งท้ายปีเก่าต้อนรับปีใหม่
วันอาทิตย์ที่ 24 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมกิจกรรม “อารามอร่าม 10 วัดและพิพิธภัณฑสถานแห่งชาติ”
เสริมสิริมงคลในเทศกาลส่งท้ายปีเก่าต้อนรับปีใหม่ โดยสักการะสิ่งศักดิ์สิทธิ์พร้อมชมความวิจิตรงดงามของวัด
โบราณสถาน และสถานที่สําคัญในยามค่ําคืน ซึ่งมีความงดงามแตกต่างกับช่วงเวลากลางวัน
ตลอดจนเรียนรู้วัฒนธรรมและวิถีชีวิตของชุมชนรอบวัด ได้ที่ วัดราชบิพิตรสถิตมหาสีมาราม
วัดไตรมิตรวิทยาราม วัดพระเชตุพนวิมลมังคลาราม วัดประยูรวงศาวาส วัดมหาธาตุยุวราชรังสฤษฎิ์
วัดสุทัศนเทพวราราม วัดอรุณราชวราราม วัดเบญจมบพิตรดุสิตวนาราม วัดราชนัดดาราม วัดระฆังโฆสิตาราม
และพิพิธภัณฑสถานแห่งชาติ พระนคร ระหว่างวันที่ 24 ธันวาคม 2566 – 2 มกราคม 2567
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งเป้า สร้าง 1,500 ห้องเรียน “Coding” เพิ่มศักยภาพทุนมนุษย์ด้านดิจิทัล
วันจันทร์ที่ 25 ธันวาคม 2566
ตั้งเป้า สร้าง 1,500 ห้องเรียน “Coding” เพิ่มศักยภาพทุนมนุษย์ด้านดิจิทัล
.....
ตั้งเป้า สร้าง 1,500 ห้องเรียน “Coding” เพิ่มศักยภาพทุนมนุษย์ด้านดิจิทัล
.
รัฐบาลดําเนินโครงการ “Coding for Better Life” ครอบคลุมการสร้างระบบนิเวศดิจิทัล 4 ด้าน ได้แก่
- สร้างห้องเรียน Coding ในโรงเรียนทั่วประเทศ 1,500 แห่ง
- ทําหลักสูตร Coding 3 ระดับ คือ Basic Intermediate และ Advanced รวมกว่า 20 หลักสูตร พร้อมเสริมทักษะครูผู้สอน ไม่น้อยกว่า 3,000 คน
- เสริมทักษะ Coding เพื่อพัฒนาเทคโนโลยีและนวัตกรรมดิจิทัล โดยส่งเสริมการเรียนรู้นอกห้องเรียน
- สร้างการตระหนักรู้ และ ประยุกต์ใช้จริง แก่ประชาชนทั่วไป
.
นายกฯ ได้หารือแนวทางความร่วมมือกับหลายบริษัทระดับโลก เช่น Google Microsoft Huawei โดยล่าสุดมีข่าวดีเกี่ยวกับการพิจารณาความร่วมมือกับบริษัท Apple เชื่อว่าเป็นโอกาสที่จะส่งเสริมนักพัฒนาแอปพลิเคชันไทยให้ก้าวไปถึงระดับโลก ทั้งในรูปแบบการพัฒนาบุคลากรและความร่วมมือทางธุรกิจ
.
อ่านเพิ่มเติม >> https://www.thaigov.go.th/news/contents/details/76428
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“รมช อนุชา” ร่วมรณรงค์ไถกลบตอซังพืช ลดการเผา ลด PM 2.5
วันจันทร์ที่ 25 ธันวาคม 2566
“รมช อนุชา” ร่วมรณรงค์ไถกลบตอซังพืช ลดการเผา ลด PM 2.5
“รมช อนุชา” ร่วมรณรงค์ไถกลบตอซังพืช ลดการเผา ลด PM 2.5 สร้างความตระหนักให้เกษตรกรทําเกษตรกรรมที่ไม่เผาฟางและตอซังพืช ช่วยให้คุณสมบัติของดินดีไม่ถูกทําลาย เพิ่มอินทรียวัตถุในดิน
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดงาน “ไถกลบตอซัง สร้างดินยั่งยืน ฟื้นสิ่งแวดล้อม” ประจําปีงบประมาณ 2567 ณ องค์การบริหารส่วนตําบลหนองโสน ตําบลหนองโสน อําเภอเลาขวัญ จังหวัดกาญจนบุรี ผ่านการถ่ายทอดสดจากจังหวัดเชียงใหม่ ซึ่งเป็นศูนย์กลางการจัดงาน โดยมีร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธาน และดําเนินการพร้อมกันอีก 55 จังหวัดทั่วประเทศ ในพื้นที่เกษตรกรรมที่มีความเสี่ยงต่อการเกิดการเผา (Hot spot) เพื่อสร้างความตระหนักให้เกษตรกรทําเกษตรกรรมที่ไม่เผาฟางและตอซังพืช ช่วยให้คุณสมบัติของดินดีไม่ถูกทําลาย เพิ่มอินทรียวัตถุในดิน สามารถใช้ประโยชน์ที่ดินได้อย่างเหมาะสมและยั่งยืน ช่วยลดปัญหาหมอกควันและฝุ่นละออง PM 2.5 รวมทั้งลดพื้นที่เสี่ยงที่จะส่งผลต่อการเกิดภาวะโลกร้อน ซึ่งเป็นแนวทางที่กระทรวงเกษตรและสหกรณ์ โดยกรมพัฒนาที่ดิน ได้ให้ความสําคัญกับการขับเคลื่อนการป้องกันและแก้ไขปัญหาการเผาในพื้นที่เกษตรกรรม ให้บรรลุตามเป้าหมายการลดการปลดปล่อยก๊าซคาร์บอนไดออกไซด์สุทธิให้เป็นศูนย์ภายในปี พ.ศ. 2613 ตามที่ได้ให้คํามั่นไว้ในเวทีโลก
“การไถกลบตอซังพืชแทนการเผา เป็นวิธีการปรับปรุงบํารุงดินที่สะดวกและง่าย ที่เกษตรกรสามารถทําได้ด้วยตนเอง นอกจากจะช่วยเพิ่มอินทรียวัตถุให้กับดินได้โดยตรง การไถกลบหลังการเก็บเกี่ยวผลผลิตอย่างสม่ําเสมอจะช่วยให้ดินดี มีความอุดมสมบูรณ์ และผลผลิตเพิ่มสูงขึ้น รวมถึงช่วยลดปัญหาหมอกควัน และผลกระทบต่อการเกิดภาวะโลกร้อน เพราะเป็นการหยุดยั้งปัญหาการปล่อยก๊าซเรือนกระจกจากการเผาวัสดุทางการเกษตรในพื้นที่เกษตรกรรม ลดผลกระทบต่อสิ่งแวดล้อม สุขภาพของประชาชน เศรษฐกิจ และการท่องเที่ยวของประเทศ ซึ่งต้องอาศัยความร่วมมือจากทุกภาคส่วนทั้งภาครัฐ ภาคเอกชน นักวิชาการ ประชาสังคม สื่อมวลชน เกษตรกร และประชาชน เพื่อสนับสนุนและผลักดันกิจกรรมของทุกหน่วยงาน สร้างความตระหนักรู้ ถึงปัญหาจากการเผาที่ส่งผลต่อสิ่งแวดล้อมและทรัพยากรดินอีกด้วย” รมช.อนุชา ย้ํา
รัฐบาลไทย-ข่าวทำเนียบรัฐบาล-นายกเศรษฐา แถลงสรุปผลการทำงาน 2566 พร้อมมอบนโยบาย ต่อยอดการทำงานด้านความมั่นคงของประเทศ
วันจันทร์ที่ 25 ธันวาคม 2566
นายกเศรษฐา แถลงสรุปผลการทํางาน 2566 พร้อมมอบนโยบาย ต่อยอดการทํางานด้านความมั่นคงของประเทศ
นายกเศรษฐา แถลงสรุปผลการทํางาน 2566 พร้อมมอบนโยบาย ต่อยอดการทํางานด้านความมั่นคงของประเทศ
วันนี้ (25 ธันวาคม 2566) นายเศรษฐา ทวีสิน นายกรัฐมนตรี เป็นประธานการแถลงสรุปผลการปฏิบัติงานประจําปี 2566 และแถลงแผนการปฏิบัติงานประจําปี 2567 กองอํานวยการรักษาความมั่นคงในราชอาณาจักร เพื่อให้ผู้บริหาร กอ.รมน. (ส่วนกลาง) กองอํานวยการรักษาความมั่นคงภายในภาค กองอํานวยการรักษาความมั่นคงภายในจังหวัด และหัวหน้าส่วนราชการด้านความมั่นคงที่เกี่ยวข้องได้รับทราบผลการปฏิบัติงาน ในปีงบประมาณ พ.ศ. 2566 แผนการปฏิบัติงานปีงบประมาณ พ.ศ. 2567 และนโยบายจากนายกรัฐมนตรี เพื่อยึดถือเป็นกรอบแนวทางในการปฏิบัติงานต่อไป โดยมีนายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม และรัฐมนตรีว่าการจากกระทรวงฯ ต่างๆ เข้าร่วม ณ ตึกสันติไมตรี ทําเนียบรัฐบาล
_____________________
รัฐบาลไทย-ข่าวทำเนียบรัฐบาล-ปลัด สธ. เผย น้ำท่วม “นราธิวาส” กระทบ 3 รพ. แต่ยังเปิดบริการได้ กำชับเฝ้าระวัง-จัดทีมบริการประชาชน
วันจันทร์ที่ 25 ธันวาคม 2566
ปลัด สธ. เผย น้ําท่วม “นราธิวาส” กระทบ 3 รพ. แต่ยังเปิดบริการได้ กําชับเฝ้าระวัง-จัดทีมบริการประชาชน
ปลัดกระทรวงสาธารณสุข เผย สถานการณ์น้ําท่วม “นราธิวาส” กระทบสถานพยาบาล 3 แห่ง เป็น รพ.สต. 2 แห่ง และรพ.สุคิริน แต่ยังคงเปิดให้บริการได้ตามปกติ กําชับรพ.ทุกแห่งเฝ้าระวังติดตามสถานการณ์ หลังพบ 3 ลุ่มน้ําระดับน้ํายังเพิ่มสูง พร้อมจัดทีมออกให้บริการประชาชน
ปลัดกระทรวงสาธารณสุข เผย สถานการณ์น้ําท่วม “นราธิวาส” กระทบสถานพยาบาล 3 แห่ง เป็น รพ.สต. 2 แห่ง และรพ.สุคิริน แต่ยังคงเปิดให้บริการได้ตามปกติ กําชับรพ.ทุกแห่งเฝ้าระวังติดตามสถานการณ์ หลังพบ 3 ลุ่มน้ําระดับน้ํายังเพิ่มสูง พร้อมจัดทีมออกให้บริการประชาชน โดยเฉพาะผู้ป่วยโรคเรื้อรัง กลุ่มติดบ้านติดเตียง
วันนี้ (25 ธันวาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์อุทกภัย จ.นราธิวาส ว่า เช้าวันนี้ได้รับรายงานจากนายแพทย์สาธารณสุขจังหวัดนราธิวาส ว่าลุ่มน้ําหลัก 3 ลุ่มน้ํา ได้แก่ ลุ่มน้ําโก-ลก ลุ่มน้ําสายบุรี และลุ่มน้ําบางนรา ระดับน้ํายังเพิ่มขึ้นอย่างต่อเนื่อง ส่วนพื้นที่น้ําท่วมได้ขยายวงกว้างเป็น 13 อําเภอ เบื้องต้นมีสถานบริการได้รับผลกระทบจํานวน 3 แห่ง โดย 2 แห่งเป็นโรงพยาบาลส่งเสริมสุขภาพตําบล ในอําเภอเมืองนราธิวาส แต่สามารถเปิดให้บริการได้ ส่วนอีกแห่ง คือ โรงพยาบาลสุคิริน อําเภอสุคิริน มีน้ําท่วมขังบริเวณที่พักเจ้าหน้าที่ การออกให้บริการของรถฉุกเฉิน EMS ค่อนข้างลําบาก ยังคงเปิดให้บริการประชาชนตามปกติเช่นกัน คาดว่าหากฝนหยุดตกสถานการณ์จะคลี่คลายเป็นปกติภายในเย็นวันนี้ อย่างไรก็ตาม ได้วางแผนรองรับการให้บริการประชาชนไว้แล้วหากฝนยังตกต่อเนื่อง
“ขณะนี้ถนนหลายสายไม่สามารถสัญจรได้ ภาพรวมมีครัวเรือนได้รับผลกระทบ 9,558 ครัวเรือน ประมาณ 20,000 กว่าคน ยังไม่มีรายงานผู้บาดเจ็บและเสียชีวิต แต่พื่อไม่ให้ประชาชนได้รับผลกระทบในการรับบริการทางการแพทย์ จึงได้กําชับนายแพทย์สาธารณสุขจังหวัดนราธิวาส และผู้บริหารสถานพยาบาลทุกแห่งในพื้นที่ ให้เฝ้าระวังติดตามสถานการณ์อย่างใกล้ชิด และจัดทีมออกให้บริการประชาชน โดยเฉพาะผู้ป่วยโรคเรื้อรัง ติดบ้านติดเตียงเพื่อไม่ให้ขาดการรักษาต่อเนื่อง รวมถึงจัดยาชุดช่วยเหลือน้ําท่วมดูแลประชาชน ซึ่งหากไม่เพียงพอสามารถประสานมายังส่วนกลางเพื่อสนับสนุนเพิ่มเติมได้” นพ.โอภาสกล่าว
********************************************* 25 ธันวาคม 2566
รัฐบาลไทย-ข่าวทำเนียบรัฐบาล-รมว.ดีอี มอบรางวัล Prime Minister Awards : Thailand Cybersecurity Excellence Awards 2023
วันจันทร์ที่ 25 ธันวาคม 2566
รมว.ดีอี มอบรางวัล Prime Minister Awards : Thailand Cybersecurity Excellence Awards 2023
รมว.ดีอี มอบรางวัล Prime Minister Awards : Thailand Cybersecurity Excellence Awards 2023
วันนี้ (25 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีมอบโล่รางวัล และประกาศเกียรติคุณแก่หน่วยงาน ที่มีผลพัฒนาการรักษาความมั่นคงปลอดภัยไซเบอร์ยอดเยี่ยมประจําปี 2566 รางวัล Prime Minister Awards : Thailand Cybersecurity Excellence Awards 2023 เป็นรางวัลเกียรติยศที่ทรงคุณค่าสะท้อนถึงความตระหนักและความมุ่งมั่นของหน่วยงานต่างๆ ในการพัฒนาการรักษาความมั่นคงปลอดภัยไซเบอร์ให้มีประสิทธิภาพ ร่วมทั้งสร้างความตระหนักและรับรู้ถึงภัยคุกคามทางไซเบอร์อย่างกว้างขวางในทุกภาคส่วนของสังคมไทย โดยมีพลอากาศตรี อมร ชมเชย เลขาธิการคณะกรรมการการรักษาความมั่นคงปลอดภัยไซเบอร์แห่งชาติ (สกมช.) กล่าวรายงานในพิธี และนางสาวสุกันยาณี ยะวิญชาญ ผู้ตรวจราชการกระทรวงดิจิทัลฯ ร่วมขึ้นรับรางวัล ในสาขา Cybersecurity Performance Excellence Awards 2023 ประเภทหน่วยงานภาครัฐ (สํานักงานปลัดกระทรวงดิจิทัลเพื่อเศรษฐกิจและสังคม) จัดโดย สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ณ โรงแรมอัศวิน แกรนด์ คอนเวนชั่น เขตหลักสี่ กรุงเทพฯ
_______________
รัฐบาลไทย-ข่าวทำเนียบรัฐบาล-PM instructs concerned agencies to ensure tourist safety during festive season
วันจันทร์ที่ 25 ธันวาคม 2566
25/12/2566
PM instructs concerned agencies to ensure tourist safety during festive season
PM instructs concerned agencies to ensure tourist safety during festive season
December 22, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin has instructed all concerned agencies to work in an integrative manner in beefing up security and facilitating both Thai and foreign tourists during the festive season, following the latest estimation of Tourism Authority of Thailand (TAT) that year-end celebrations and activities would generate more than 54 billion Baht in revenue.
Thailand will see a continued increase of both domestic and foreign tourists during the year-end holiday, with TAT’s projection of 3,755,000 domestic tourists/visits, an increase of 10% from last year – generating an estimated revenue of 12.7 billion Baht (up 11%), and 1,180,000 incoming tourists during December 22, 2023 and January 1, 2024 (11 days), up 56% - generating an estimated revenue of 41.7 billion Baht (an increase of over 60% from last year). TAT also estimates approx. 3.4-3.5 million Chinese tourists in 2023, and has set the target of 8.2 million tourists from China for the year 2024.
According to the Government Spokesperson, concerned government agencies have prepared to facilitate the incoming tourists through proactive public relations on the country’s beauty and safety measures, as well as elevated standard of tourist operators. This is in order to convince foreign tourists and boost confidence on their safety in visiting Thailand.
The Prime Minister has placed great importance on promoting tourism as effective mechanism in driving forward national economy. He also thanked all concerned agencies for continued promoting positive image of the country through ensuring safety of tourists, and called on everyone to be good hosts in order to impress and attract more tourists to visit Thailand.
รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรม ร่วมปล่อยขบวนรถขนย้ายยาเสพติดของกลางตามปฏิบัติการ SET ZERO เดินหน้ากำจัดให้สิ้นยาเสพติด
วันจันทร์ที่ 25 ธันวาคม 2566
25/12/2566
รัฐมนตรีว่าการกระทรวงยุติธรรม ร่วมปล่อยขบวนรถขนย้ายยาเสพติดของกลางตามปฏิบัติการ SET ZERO เดินหน้ากําจัดให้สิ้นยาเสพติด
รัฐมนตรีว่าการกระทรวงยุติธรรม ร่วมปล่อยขบวนรถขนย้ายยาเสพติดของกลางตามปฏิบัติการ SET ZERO เดินหน้ากําจัดให้สิ้นยาเสพติด
ในวันจันทร์ที่ ๒๕ ธันวาคม ๒๕๖๖ เวลา ๐๗.๐๐ น. นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีปล่อยขบวนรถขนย้ายยาเสพติดของกลาง โดยมี พญ.นวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุข นพ.โอภาส การย์กวินพงศ์ ปลัดกระทรวงสาธารณสุข นพ.ณรงค์ อภิกุลวณิช รักษาราชการแทนเลขาธิการคณะกรรมการอาหารและยา พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทนเลขาธิการสํานักงานคณะกรรมการป้องกันและปราบปรามยาเสพติด นายปิยะศิริ วัฒนวรางกูร รองเลขาธิการ ป.ป.ส. พันตํารวจโท เชน กาญจนาปัจจ์ รองผู้อํานวยการสถาบันนิติวิทยาศาสตร์ ผู้บริหารกองบัญชาการตํารวจปราบปรามยาเสพติด (บช.ปส.) สํานักงานคณะกรรมการอาหารและยา และภาคส่วนที่เกี่ยวข้องเข้าร่วมฯ ณ หน้าอาคารสํานักงานปลัดกระทรวงสาธารณสุข กระทรวงสาธารณสุข จังหวัดนนทบุรี
สําหรับขบวนรถขนย้ายยาเสพติดของกลางตามปฏิบัติการ SET ZERO เดินหน้ากําจัดให้สิ้นยาเสพติด มีน้ําหนักรวม ๓๔๐ ตัน จาก ๘๓๖,๐๘๑ คดี เป็นยาเสพติดที่เก็บรักษาไว้ที่สํานักงานคณะกรรมการอาหารและยา ๒๙๐ ตัน กองบัญชาการตํารวจปราบปรามยาเสพติด (บช.ปส.) ๓๐ ตัน และที่สํานักงาน ป.ป.ส. ๒๐ ตัน ในจํานวนนี้เป็นเมทแอมเฟตามีน (ยาบ้า) มากสุดกว่า ๑๕๖,๓๙๙ กิโลกรัม รองลงมา ได้แก่ เมทแอมเฟตามีน (ยาไอซ์) เฮโรอีน เอ็มดีเอ็มเอ โคคาอีน ไดเมทิลแอมเฟตามีน และยาเสพติดอื่น ๆ โดยขนย้ายไปยังบริษัท อัคคีปราการ จํากัด (มหาชน) นิคมอุตสาหกรรมบางปู จังหวัดสมุทรปราการ ซึ่งเป็นสถานที่จัดพิธีทําลายยาเสพติดของกลาง ครั้งที่ ๕๗ ในวันที่ ๒๖ ธันวาคม ๒๕๖๖
รัฐบาลไทย-ข่าวทำเนียบรัฐบาล-“วราวุธ” รมว.พม. สั่ง พส. - ดย. เฝ้าติดตาม เด็กเช็ดกระจกทุบรถ สี่แยกอโศกฯ  วอนแจ้งเบาะแส ฮอตไลน์ สายด่วน พม. 1300
วันจันทร์ที่ 25 ธันวาคม 2566
“วราวุธ” รมว.พม. สั่ง พส. - ดย. เฝ้าติดตาม เด็กเช็ดกระจกทุบรถ สี่แยกอโศกฯ  วอนแจ้งเบาะแส ฮอตไลน์ สายด่วน พม. 1300
“วราวุธ” รมว.พม. สั่ง พส. - ดย. เฝ้าติดตาม เด็กเช็ดกระจกทุบรถ สี่แยกอโศกฯ  วอนแจ้งเบาะแส ฮอตไลน์ สายด่วน พม. 1300
วันนี้ (25 ธ.ค. 66) นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณีข่าวเด็กเช็ดกระจกทุบรถยนต์ บริเวณสี่แยกอโศกมนตรี เขตคลองเตย กทม. ว่า กรณีที่มีการร้องเรียนเรื่องดังกล่าวผ่านสื่อโซเชียลและเป็นข่าวอยู่ในขณะนี้ เมื่อคืนวานนี้ 24 ธันวาคม 2566 ที่ผ่านมา ตนได้มอบหมายให้กรมพัฒนาสังคมและสวัสดิการ (พส.) และกรมกิจการเด็กและเยาวชน(ดย.) ลงพื้นที่ร่วมกับเจ้าหน้าที่ตํารวจ กรุงเทพมหานคร และหน่วยงานที่เกี่ยวข้อง เพื่อเข้าไปตรวจสอบพื้นที่จริง โดยขอให้เจ้าหน้าที่แต่ละหน่วยงานต่างคนต่างแยกย้ายกันไป ไม่ไปเป็นกลุ่มใหญ่ เพราะเมื่อเด็กๆ เห็นกลุ่มเจ้าหน้าที่มา ก็จะกระจายหายตัวไป ซึ่งตนได้รับทราบว่า การลงพื้นที่ดังกล่าว เด็กได้หายตัวไปเรียบร้อยแล้ว ดังนั้น สถานการณ์เช่นนี้ เจ้าหน้าที่ของกระทรวง พม. จะเวียนกันลงพื้นที่เรื่อยๆ เพื่อติดตามหาตัวเด็กๆ
นายวราวุธ กล่าวเพิ่มเติมว่า ขอฝากพี่น้องประชาชน หากพบเหตุการณ์เช่นนี้ กรุณาแจ้งมาได้ที่ฮอตไลน์ สายด่วน พม. 1300 ของกระทรวง พม. หรือศูนย์เร่งรัดจัดการสวัสดิภาพประชาชน หรือ ศรส. ได้เช่นกัน ขณะนี้ ได้ขอให้ทางกรมพัฒนาสังคมและสวัสดิการ และกรมกิจการเด็กและเยาวชน ประชุมร่วมกับเจ้าหน้าที่ตํารวจ กทม. และเจ้าหน้าที่หน่วยงานที่เกี่ยวข้อง ในการวางมาตรการต่างๆ และป้องกันไม่ให้เกิดเหตุซ้ําขึ้นอีก เป็นเรื่องที่ค่อนข้างละเอียดอ่อนและเกี่ยวข้องกับหน่วยงานหลายภาคส่วน อีกทั้งมีความยากลําบากตรงที่ผู้ปกครองของเด็ก เมื่อมีบางคนถ่ายรูปเด็กส่งมาให้เรา และได้สืบเสาะข้อเท็จจริงแล้ว ผู้ปกครองยืนยันว่าเด็กนั้นได้เข้าเรียนในโรงเรียน มีการดําเนินการตามสิทธิที่เด็กพึงมี ซึ่งทําให้เจ้าหน้าที่กระทรวง พม. ไม่สามารถดําเนินการได้มาก ทั้งนี้ ได้กําชับให้ทั้ง 2 กรม บูรณาการร่วมกับหน่วยงานที่เกี่ยวข้องต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส#พม #พส #ดย
รัฐบาลไทย-ข่าวทำเนียบรัฐบาล-นโยบายแก้หนี้นอกระบบ ได้ผลจริง! รัฐช่วยไกล่เกลี่ยแล้ว 224 ราย มูลหนี้ลดลงราว 90 ลบ.
วันจันทร์ที่ 25 ธันวาคม 2566
นโยบายแก้หนี้นอกระบบ ได้ผลจริง! รัฐช่วยไกล่เกลี่ยแล้ว 224 ราย มูลหนี้ลดลงราว 90 ลบ.
.....
นโยบายแก้หนี้นอกระบบ ได้ผลจริง! รัฐช่วยไกล่เกลี่ยแล้ว 224 ราย มูลหนี้ลดลงราว 90 ลบ.
.
นโยบายแก้หนี้นอกระบบของรัฐบาล หลังเปิดระบบลงทะเบียน 21 วัน (1 ธ.ค.66 – 21 ธ.ค.66)  ปชช. ลงทะเบียนแล้ว 105,482 ราย มีมูลหนี้รวม 6,576.779 ล้านบาท
.
ทั้งนี้ ข้อมูลการไกล่เกลี่ยหนี้นอกระบบทั่วประเทศ พบว่ามีลูกหนี้เข้าสู่กระบวนการไกล่เกลี่ย 1,294 ราย ดําเนินการสําเร็จ 224 ราย มูลหนี้ลดลงราว 90 ล้านบาท
.
โดยจังหวัดนครสวรรค์ เป็นจังหวัดที่สามารถนําลูกหนี้เข้าสู่กระบวนการไกล่เกลี่ยได้มากที่สุด
.
ปัจจุบัน ยังคงรับลงทะเบียน ปชช. ที่ได้รับความเดือดร้อนจากปัญหาหนี้นอกระบบ คลิก https://debt.dopa.go.th  และลงทะเบียนด้วยตัวเอง ณ ที่ว่าการอําเภอ หรือสํานักงานเขตทั่วประเทศ
.
อ่านเพิ่มเติม คลิก https://www.thaigov.go.th/news/contents/details/76488
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธ.ก.ส.เดินหน้ามาตรการสินเชื่อเพื่อช่วยเหลือและรองรับลูกหนี้นอกระบบตามนโยบายรัฐ
วันจันทร์ที่ 25 ธันวาคม 2566
25/12/2566
ธ.ก.ส.เดินหน้ามาตรการสินเชื่อเพื่อช่วยเหลือและรองรับลูกหนี้นอกระบบตามนโยบายรัฐ
ธ.ก.ส. พร้อมเดินหน้าแก้ไขปัญหาหนี้นอกระบบ เตรียมวงเงิน 7,500 ล้านบาท ให้เกษตรกรหรือบุคคลในครัวเรือนที่ลงทะเบียนในโครงการไกล่เกลี่ยแก้หนี้นอกระบบของรัฐบาล รายละไม่เกิน 20,000 บาท อัตราดอกเบี้ยร้อยละ 1 ต่อเดือน ปลอดชําระต้นเงิน 6 เดือนแรก
ธ.ก.ส. พร้อมเดินหน้าแก้ไขปัญหาหนี้นอกระบบ เตรียมวงเงิน 7,500 ล้านบาท ให้เกษตรกรหรือบุคคลในครัวเรือน ที่ลงทะเบียนในโครงการไกล่เกลี่ยแก้หนี้นอกระบบของรัฐบาล รายละไม่เกิน 20,000 บาท อัตราดอกเบี้ยร้อยละ 1 ต่อเดือน ปลอดชําระต้นเงิน 6 เดือนแรก หรือตามเงื่อนไขที่ธนาคารกําหนด ชําระคืนไม่เกิน 3 ปี เริ่มจ่ายสินเชื่อวันนี้ถึง 30 กันยายน 2567 หรือเต็มวงเงิน
(วันนี้ 23 ธันวาคม 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ลงพื้นที่ติดตามการดําเนินมาตรการแก้หนี้นอกระบบ โดยเข้าร่วมประชุมและมอบนโยบายในการขับเคลื่อนมาตรการดังกล่าวให้กับหน่วยงานราชการ พร้อมรับฟังการเจรจาไกล่เกลี่ยแก้ไขปัญหาหนี้ระหว่างเจ้าหนี้และลูกหนี้กับหน่วยงานที่เกี่ยวข้อง โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รัฐมนตรีว่าการกระทรวงมหาดไทย นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง และนายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมคณะผู้บริหารและพนักงานในพื้นที่ ให้การต้อนรับ ณ ศาลากลางจังหวัดน่าน ตําบลไชยสถาน อําเภอเมือง จังหวัดน่าน
ด้านนายฉัตรชัย ศิริไล ผู้จัดการ ธ.ก.ส. กล่าวว่า จากมติคณะรัฐมนตรี เมื่อวันที่ 19 ธันวาคม 2566 เห็นชอบให้ ธ.ก.ส. ดําเนินมาตรการสินเชื่อเพื่อช่วยเหลือและรองรับลูกหนี้นอกระบบ ตามแนวทางแก้ไขปัญหาหนี้ ทั้งระบบตามที่กระทรวงการคลังเสนอ เพื่อช่วยเหลือและรองรับลูกหนี้นอกระบบของรัฐบาล โดยคุณสมบัติของผู้เข้าร่วมมาตรการสินเชื่อเพื่อช่วยเหลือและรองรับลูกหนี้นอกระบบ ต้องเป็นเกษตรกรหรือบุคคลในครัวเรือนเกษตรกรที่ลงทะเบียนในโครงการไกล่เกลี่ยแก้หนี้นอกระบบของรัฐบาล รายละไม่เกิน 20,000 บาท อัตราดอกเบี้ยร้อยละ 1 ต่อเดือน (Flat Rate) ปลอดชําระหนี้เงินต้นสูงสุด 6 งวดแรก (ชําระดอกเบี้ยปกติ) หรือเป็นไปตามเงื่อนไขที่ธนาคารกําหนด ระยะเวลาชําระคืนเงินงวดสูงสุดไม่เกิน 3 ปี เริ่มจ่ายสินเชื่อตั้งแต่วันนี้จนถึง 30 กันยายน 2567 หรือเต็มวงเงิน 7,500 ล้านบาท
ทั้งนี้ ธ.ก.ส. ได้ดําเนินงานตามมาตรการแก้ไขปัญหาหนี้นอกระบบมาอย่างต่อเนื่องผ่านสินเชื่อเพื่อชําระหนี้สินนอกระบบ รายละไม่เกิน 200,000 บาท กรณีเพื่อสงวนที่ดิน รายละไม่เกิน 500,000 บาท อัตราดอกเบี้ยตามชั้นลูกค้า ระยะเวลาชําระคืนไม่เกิน 12 ปี และสินเชื่อกองทุนเพื่อการกู้ยืมแก่เกษตรกรและผู้ยากจน ซึ่ง ธ.ก.ส. ร่วมกับกระทรวงเกษตรและสหกรณ์ วงเงินกู้รายละไม่เกิน 2.5 ล้านบาท อัตราดอกเบี้ยร้อยละ 5 ต่อปี กรณีชําระหนี้ตามกําหนด ดอกเบี้ยลดลงเหลือร้อยละ 4 - 2 ต่อปี ระยะเวลาชําระคืนไม่เกิน 20 ปี พร้อมเสริมองค์ความรู้และศักยภาพในการประกอบอาชีพ เพื่อให้เกษตรกรมีรายได้เพิ่มขึ้นและยืนได้อย่างมั่นคง และสงวนที่ดินไว้ไม่ให้ตกไปเป็นของผู้อื่น ซึ่ง ธ.ก.ส. ได้เดินหน้าแก้ไขปัญหาหนี้นอกระบบให้เกษตรกรลูกค้าและบุคคลในครัวเรือนให้กลับเข้ามาอยู่ในระบบของ ธ.ก.ส. ไปแล้วกว่า 712,518 ราย เป็นเงินกว่า 60,355 ล้านบาท
รัฐบาลไทย-ข่าวทำเนียบรัฐบาล-​รองโฆษกรัฐบาล รัดเกล้า เผย รมว.พม.ผุดโครงการที่อยู่อาศัยเพื่อสวัสดิการคนจน    ช่วยประชาชนผู้มีรายได้น้อย กลุ่มเปราะบาง มีที่อยู่อาศัย และมีชีวิตความเป็นอยู่ที่ดีขึ้น
วันจันทร์ที่ 25 ธันวาคม 2566
25/12/2566
​รองโฆษกรัฐบาล รัดเกล้า เผย รมว.พม.ผุดโครงการที่อยู่อาศัยเพื่อสวัสดิการคนจน    ช่วยประชาชนผู้มีรายได้น้อย กลุ่มเปราะบาง มีที่อยู่อาศัย และมีชีวิตความเป็นอยู่ที่ดีขึ้น
​รองโฆษกรัฐบาล รัดเกล้า เผย รมว.พม.ผุดโครงการที่อยู่อาศัยเพื่อสวัสดิการคนจน    ช่วยประชาชนผู้มีรายได้น้อย กลุ่มเปราะบาง มีที่อยู่อาศัย และมีชีวิตความเป็นอยู่ที่ดีขึ้น
วันที่ 25 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า กระทรวงการพัฒนาสังคมและความมั่นคงของมนุษย์ จัดทําโครงการที่อยู่อาศัยเพื่อสวัสดิการคนจน โดยมีเป้าหมายให้กลุ่มคนไร้บ้านที่มีความพร้อม /กลุ่มคนจนเมืองที่มีงานและรายได้ไม่มั่นคง /กลุ่มที่เตรียมความพร้อมที่จะเข้าโครงการบ้านมั่นคง และกลุ่มที่ประสบปัญหาถูกไล่รื้อ หรือประสบวิกฤตต่างๆ รวมถึงกลุ่มผู้มีรายได้น้อยอื่นๆ
และมีหลักการให้ห้องเช่าราคาถูก พัฒนาคนพัฒนากลุ่ม เพื่อเป็นฐานในการพัฒนาคุณภาพชีวิตให้สามารถจัดการตนเองได้ พัฒนารูปแบบแนวทางการทํางานที่เหมาะสม สอดคล้องกับกลุ่มผู้เช่าห้อง นอกจากนี้ประสานความร่วมมือกับหน่วยงาน เพื่อสนับสนุนการจัดสวัสดิการห้องเช่าราคาถูก และการพัฒนาคุณภาพชีวิตผู้เช่าห้อง
ส่วนรูปแบบการพัฒนาที่อยู่อาศัยเช่าราคาถูกมี 4 รูปแบบ คือปรับปรุงการสร้างใหม่โดยชุมชนบ้านมั่นคง การพัฒนาตึกร้างเป็นห้องเช่าราคาถูกในลักษณะโครงการความร่วมมือโดยให้หน่วยงานท้องถิ่นเป็นเจ้าภาพหลัก รวมถึงสร้างใหม่โดยใช้ที่ดินของหน่วยงานรัฐ ซึ่งรัฐอุดหนุนผู้ประกอบการห้องเช่าในรูปแบบต่างๆและทําข้อตกลงเพื่อให้คิดค่าเช่าในราคาถูกได้
“โครงการที่อยู่อาศัยเพื่อสวัสดิการคนจน ถือเป็นอีกหนึ่งโครงการที่กระทรวง พม.ได้ดําเนินการ เพื่อช่วยเหลือกลุ่มเปราะบางและสําหรับผู้มีรายได้น้อย ให้ได้มีที่อยู่อาศัย ซึ่งไม่ใช้แค่โครงการนี้เท่านั้น แต่ยังมีอีกหลายโครงการที่ได้ดําเนินการ ซึ่งนายวราวุธ ศิลปอาชา รัฐมนตรี มีความตั้งใจที่อยากจะให้ประชาชนที่มีรายได้น้อย กลุ่มเปราะบางมีความเป็นอยู่ที่ดีขึ้น” รัดเกล้า กล่าว
รัฐบาลไทย-ข่าวทำเนียบรัฐบาล-รัฐบาลห่วงใยประชาชน ช่วงเทศกาลส่งท้ายปีเก่า ต้อนรับปีใหม่ 2567 หากเจ็บป่วยฉุกเฉิน แนะเข้ารับการรักษาโรงพยาบาลที่ใกล้ที่สุดตามนโยบาย UCEP
วันจันทร์ที่ 25 ธันวาคม 2566
25/12/2566
รัฐบาลห่วงใยประชาชน ช่วงเทศกาลส่งท้ายปีเก่า ต้อนรับปีใหม่ 2567 หากเจ็บป่วยฉุกเฉิน แนะเข้ารับการรักษาโรงพยาบาลที่ใกล้ที่สุดตามนโยบาย UCEP
รัฐบาลห่วงใยประชาชน ช่วงเทศกาลส่งท้ายปีเก่า ต้อนรับปีใหม่ 2567 หากเจ็บป่วยฉุกเฉิน แนะเข้ารับการรักษาโรงพยาบาลที่ใกล้ที่สุดตามนโยบาย UCEP
วันนี้ (25 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี กล่าวว่า รัฐบาลห่วงใยประชาชนช่วงเทศกาล ส่งท้ายปีเก่า ต้อนรับปีใหม่ 2567 หากประชาชนผู้มีสิทธิหลักประกันสุขภาพแห่งชาติ (บัตรทอง) มีความจําเป็นต้องเข้ารักษาที่โรงพยาบาลที่อยู่ใกล้ตามนโยบาย UCEP ส่วนกรณีเจ็บป่วยไม่ถึงขั้นวิกฤติ แต่จําเป็นต้องรับการรักษา ให้ใช้สิทธิรักษา ม. 7 พ.ร.บ.หลักประกันสุขภาพแห่งชาติ พร้อมแนะประชาชนอย่าประมาทปฏิบัติตามมาตรการป้องกันโควิด-19
นายคารม กล่าวว่า ผู้ป่วยสิทธิบัตรทองหากมีเหตุสมควร หรือกรณีอุบัติเหตุฉุกเฉิน หรือกรณีเจ็บป่วยฉุกเฉิน สามารถเข้ารับการรักษาในสถานพยาบาลอื่นที่ไม่ได้ลงทะเบียนหน่วยบริการประจําและสถานพยาบาลที่ไม่ได้เข้าร่วมให้บริการในระบบหลักประกันสุขภาพแห่งชาติ ตามมาตรา 7 พ.ร.บ.หลักประกันสุขภาพแห่งชาติ พ.ศ. 2545 ทั้งนี้ ขอแนะนําให้เข้ารับบริการสถานพยาบาลของรัฐและสถานพยาบาลเอกชนที่เข้าร่วมโครงการที่อยู่ใกล้ที่สุดก่อน ไม่มุ่งเจาะจงเข้าสถานพยาบาลเอกชนเท่านั้น เนื่องจากการเบิกจ่ายค่ารักษาจะเป็นไปตามระเบียบที่กําหนดไว้
“ในการเข้ารับบริการรักษาพยาบาลฉุกเฉินที่อาจเกิดขึ้นได้ เพื่อความสะดวก นอกจากการเตรียมบัตรประจําตัวประชาชนที่เป็นหลักฐานสําคัญแล้ว ควรศึกษาข้อมูลหน่วยบริการที่อยู่ในพื้นที่ระหว่างเดินทางและจุดหมายปลายทาง เพื่อเป็นข้อมูลสําคัญในการเข้ารับการรักษาพยาบาลยังหน่วยบริการที่ใกล้ที่สุดโดยเร็ว หากมีข้อสงสัยสามารถสอบถามได้ที่สายด่วน สปสช. โทร.1330 ขณะที่กรณีเจ็บป่วยฉุกเฉินนั้น โทร.สายด่วน 1669 ได้ทั่วประเทศ ช่วงเทศกาลหยุดยาวมีประชาชนจํานวนมากเดินทางไปยังสถานที่ต่าง ๆ ขอให้ประชาชนใช้ความระมัดระวัง มีสติอยู่เสมอ และอย่าประมาทปฏิบัติตามมาตรการป้องโควิด-19” นายคารม ย้ํา
รัฐบาลไทย-ข่าวทำเนียบรัฐบาล-"ชาดา" ขอแสดงความเสียใจ เหตุ ตำรวจ ถูกผู้ป่วยจิตเวช ทำร้ายเสียชีวิต ระหว่างเข้าระงับเหตุ ชี้ความจำเป็น เอกซเรย์ระดับพื้นที่ แยกน้ำแยกปลา ผู้ป่วยผู้เสพ ป้องกันก่อนเกิดเหตุไม่คาดคิด
วันอาทิตย์ที่ 24 ธันวาคม 2566
24/12/2566
"ชาดา" ขอแสดงความเสียใจ เหตุ ตํารวจ ถูกผู้ป่วยจิตเวช ทําร้ายเสียชีวิต ระหว่างเข้าระงับเหตุ ชี้ความจําเป็น เอกซเรย์ระดับพื้นที่ แยกน้ําแยกปลา ผู้ป่วยผู้เสพ ป้องกันก่อนเกิดเหตุไม่คาดคิด
"ชาดา" รมช.มท. ขอแสดงความเสียใจ เหตุ ตํารวจ ถูกผู้ป่วยจิตเวช ทําร้ายเสียชีวิต ระหว่างเข้าระงับเหตุ ชี้ความจําเป็น เอกซเรย์ระดับพื้นที่ แยกน้ําแยกปลา ผู้ป่วยผู้เสพ ป้องกันก่อนเกิดเหตุไม่คาดคิด
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย กล่าวแสดงความเสียใจต่อครอบครัวของเจ้าหน้าที่ตํารวจ ที่ถูกผู้ป่วยจิตเวชทําร้าย ด้วยอาวุธมีด จนเป็นเหตุให้เสียชีวิต ที่จังหวัดนครพนม วันนี้ ระหว่างเข้าปฎิบัติหน้าที่ระงับเหตุ ว่าภาครัฐไม่อยากให้เกิดเหตุการณ์เช่นนี้เกิดขึ้นซ้ําสอง และหวังจะใช้กลไกชุมชนยั่งยืน ที่กําลังผลักดัน เอกซเรย์พื้นที่ ในทุกหมู่บ้าน ลงลึกไปถึงระดับครัวเรือน ถึงสภาพแวดล้อม และความเสี่ยงมูลฐาน โดยเฉพาะครอบครัวที่มีกลุ่มผู้ป่วยจิตเวช ซึ่งจะต้องมีมาตรการเข้มงวด เรื่องของการดูแล การรักษาอาการ และมาตรการป้องกันเหตุที่ไม่คาดคิด
รวมถึงกลุ่มผู้ป่วยที่เกิดจากการใช้สารเสพติด เพราะในผู้ป่วยจิตเวช ส่วนหนึ่ง มาจากการใช้ยาเสพติด ที่มีฤทธิ์กดประสาท ทําให้เป็นโรคจิตเวชได้ ดังนั้น กระบวนการของภาครัฐ จึงจําเป็นที่จะต้องแยกน้ํา แยกปลา แยกผู้ป่วยออกจากผู้เสพ แล้วเข้าสู่กระบวนการรักษา บําบัด ฟื้นฟู โดยเร่งด่วน ไม่ปล่อยให้เกิดเหตุการณ์ในลักษณะเช่นนี้
โดยเรื่องนี้ ตนได้กําชับไปยังระดับพื้นที่ ให้ความเป็นธรรมกับทุกฝ่าย ทั้งเจ้าหน้าที่ตํารวจ และผู้ก่อเหตุ และดําเนินการเยียวยาตามกฎหมาย ซึ่งในระยะยาว ต้องทบทวนตัวบทกฎหมาย ที่จะต้องพิจารณาดําเนินการกับครอบครัว ที่มีผู้ป่วยจิตเวช อยู่ภายในบ้าน แต่ปล่อยปละให้เกิดเหตุการณ์เช่นนี้ขึ้น
รัฐบาลไทย-ข่าวทำเนียบรัฐบาล-กรมทางหลวงชนบท มอบของขวัญปีใหม่ให้กับประชาชนขยายถนนสาย นย.3007 จ.นครนายก กว่า 18 กิโลเมตร เสร็จสมบูรณ์ พร้อมเปิดให้ใช้สัญจรเรียบร้อยแล้ว
วันจันทร์ที่ 25 ธันวาคม 2566
กรมทางหลวงชนบท มอบของขวัญปีใหม่ให้กับประชาชนขยายถนนสาย นย.3007 จ.นครนายก กว่า 18 กิโลเมตร เสร็จสมบูรณ์ พร้อมเปิดให้ใช้สัญจรเรียบร้อยแล้ว
...
กรมทางหลวงชนบท มอบของขวัญปีใหม่ให้กับประชาชนขยายถนนสาย นย.3007 จ.นครนายก กว่า 18 กิโลเมตร เสร็จสมบูรณ์ พร้อมเปิดให้ใช้สัญจรเรียบร้อยแล้ว ยกระดับการคมนาคมขนส่งเข้าสู่สนามบินสุวรรณภูมิและท่าเรือแหลมฉบัง รองรับการขยายตัวของเศรษฐกิจในอนาคตอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) ดําเนินโครงการก่อสร้างถนนทางหลวงชนบทสาย นย.3007 แยก ทล.305 - บ้านคลอง 33 อําเภอองครักษ์ จังหวัดนครนายก เสร็จสมบูรณ์ พร้อมเปิดให้ประชาชนใช้สัญจรเรียบร้อยแล้ว ทั้งนี้ เพื่อช่วยส่งเสริมระบบบริหารจัดการการขนส่งสินค้าให้มีประสิทธิภาพมากยิ่งขึ้น รองรับปริมาณการจราจรที่มีแนวโน้มเพิ่มสูงขึ้นในอนาคต รวมถึงเป็นการสนับสนุนการขนส่งสินค้าจากภาคตะวันออกเฉียงเหนือเข้าสู่กรุงเทพมหานคร/ปริมณฑล ท่าอากาศยานสุวรรณภูมิ และท่าเรือแหลมฉบัง ทําให้การขนส่ง
จากแหล่งผลิตสินค้าไปสู่ตลาดและผู้บริโภคได้สะดวกรวดเร็วอย่างเป็นระบบ ตลอดจนเป็นเส้นทางที่ช่วยแบ่งเบาการจราจรบนถนนสายหลักได้อีกทางหนึ่งด้วย
ทช.ได้ดําเนินการก่อสร้างถนนทางหลวงชนบทสาย นย.3007 ทล.305 - บ้านคลอง 33 อําเภอองครักษ์ จังหวัดนครนายก รวมระยะทาง 18.368 กิโลเมตร มีจุดเริ่มต้นโครงการบริเวณ กม.ที่ 0+000 แยก ทล.305 (รังสิต – นครนายก บริเวณ กม.ที่ 47+300) และสิ้นสุดโครงการบริเวณ กม.ที่ 18+368 ซึ่งบรรจบกับถนนทางหลวงชนบทสาย นย.2024 (สระบุรี - นครนายก) และเป็นเส้นทางที่เชื่อมต่อไปยังถนนทางหลวงชนบทสาย นย.3001 (องครักษ์ – บางน้ําเปรี้ยว) ได้อีกด้วย โดยได้ดําเนินการก่อสร้างขยายถนนเดิมจาก 2 ช่องจราจร เป็น 4 ช่องจราจร ผิวจราจรแบบแอสฟัลท์ติกคอนกรีต ผิวจราจรกว้างช่องละ 3.50 เมตร ไหล่ทางกว้างข้างละ 1.50 เมตร และก่อสร้างสะพานคอนกรีตเสริมเหล็กข้ามทางรถไฟ สะพานข้ามคลองชลประทาน รวม 9 แห่ง พร้อมติดตั้งไฟฟ้าแสงสว่าง สัญญาณไฟจราจร ป้ายจราจร และอุปกรณ์อํานวยความปลอดภัย ใช้งบประมาณรวม 716.350 ล้านบาท